jkorsvik/nowiki_second_scrape_merged huggingface dataset:
Incadorcus damasoi

Incadorcus damasoi er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En liten (ca. 12 millimeter), blank, svart hjortebille. Kroppen har gjerne en litt matt glans. Hannens kjever er noe forstørrede, rundede, påfallende asymmetriske, med høyre og venstre mandibel tydelig ulike. Pronotum er rundet, bredest foran. Dekkvingene har opphøyde, blanke lengdelister, områdene mellom dem er tett og kraftig punkterte.


== Utbredelse ==
Arten er utbredt i Andesfjellene i det nordlige Peru (Píura).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Sclerostomini
Slekten Incadorcus Arnaud & Bomans, 2006
Incadorcus damasoi Arnaud & Bomans, 2006


== Eksterne lenker ==
(en) Incadorcus damasoi i Global Biodiversity Information Facility 
Incadorcus damasoi – detaljert informasjon på Wikispecies 
Generic Guide to New World Scarabid Beetles – Incadorcus damasoi Arkivert 24. september 2018 hos Wayback Machine.
Bildegalleri
Sinodendron yunnanense

Sinodendron yunnanense er en bille som hører til familien hjortebiller.


== Utseende ==
Forholdsvis små (gjerne rundt 15 millimeter), sylindriske, svarte hjortebiller. Hannene hos denne slekten har ikke forstørrede kjever, derimot har det et kraftig horn i pannen. Pronotum er stekt og bredt uthulet foran uthulingen svært tett og kraftig punktert, forøvrig er pronotum glatt og blankt. Dekkvingene er grovt, rynkete punkterte og nokså blanke.


== Levevis ==
Larvene utvikler seg i morken, død ved. Disse artene er kanskje ikke like avhengige av uberørt skog som mange andre hjortebiller, men de kan likevel være truet av moderne skogbruk.


== Utbredelse ==
Arten lever i Yunnan, Kina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae
Underfamilien valsehjorter, Syndesinae – 4 slekter og ca. 30 arter
Slekten Sinodendron Schneider, 1791 – 4 arter
Sinodendron yunnanense Kral, 1994 – Yunnan, Kina


== Kilder ==
Oversikt over artene


== Eksterne lenker ==
(en) Sinodendron yunnanense i Global Biodiversity Information Facility 
(en) Sinodendron yunnanense hos NCBI 
Sinodendron yunnanense – detaljert informasjon på Wikispecies
Thale Fastvold

Thale Fastvold (født 24. oktober 1978 i Oslo) er en norsk billedkunstner. Hun er særlig kjent for sin fotokunst og er fra 2018 styreleder i kunstnerorganisasjonen Forbundet Frie Fotografer. Hun er utdannet fra Universitetet i Oslo og Istituto Europeo di Design i Roma, Italia, hvor hun bodde i flere år. 
Hun har stilt ut på en rekke museer og gallerier nasjonalt og internasjonalt, som på Museet for Nonconformist kunst i St. Petersburg, Museet for Avant-garde i Russland, Ortega y Gasset i New York, Tegnerforbundet i Oslo og Small Projects i Tromsø, på internasjonale kunstmesser som Timebag i Medellín, Contemporary i Miami og Cosmoscow i Moskva, og har hatt boklanseringer på MoMA PS1 og Veneziabiennalen.
Fra Artsy om Thale Fastvold: «Thale Fastvold focuses on the dialog between classical photography and non-figurative abstraction. With photography and installation she researches the mysteries of science and spirituality»  I samarbeid med billedkunstner Tanja Thorjussen startet hun det nomadiske visningsstedet og kunstforlaget LOCUS i 2006., hvor hun var redaktør for publikasjonene Kurator og Arctic Hysteria. Under navnet LOCUS har Fastvold og Thorjussen samarbeidet om en rekke kunstprosjekter blant annet LOCUS Bee Sanctuary Garden, et temporært offentlig kunstprosjekt finansiert av Bydel St. Hanshaugen ved Gamle Aker Kirke, andre verk er innkjøpt av samlingen Kunst på Arbeidsplassen 


== Referanser ==


== Eksterne lenker ==
Offisielt nettsted
Peroksisomer

Peroksisomer er blærer med et unikt sett med enzymer som bryter ned fettsyrer til mindre molekyler. 


== Funksjon ==
Organellen sin oppgave i cellen innebærer blant annet å danne peroksider som oksiderer følgende stoffer: Etanol, formaldehyd, maursyre og fenoler.Hydrogenperoksid (H2O2) blir dannet som et biprodukt av peroksisiomene. Hydrogenperoksid er meget giftig og cellene bekjemper Hydrogenperoksiden med enzymet katalase. Det er på grunn av dette organellet heter peroksisom.


== Referanser ==
Transduksjon

Transduksjon er et begrep innen molekylærbiologi som betegner en DNA-overføring hvor et virus introduserer fremmed arvestoff inn i en annen celle for å produsere sitt eget. Et eksempel er virusbåren overføring av DNA fra en bakterie til en annen. Overføringen forutsetter ikke at donor- og mottagercellen er i fysisk kontakt med hverandre. Transduksjon er i vanlig bruk blant molekylærbiologer for å introdusere et fremmed gen i en vertcelles genom.


== Referanser ==
Gudsdom

En gudsdom eller et ordal (middelalderlatin ordalium) er en rettsavgjørelse ved et på forhånd avgjort guddommelig tegn eller inngrep som utfallet av en bestemt prosedyre, og som regnes som bevis for rett eller urett i en bestemt sak. En slik prosedyre innebærer ofte at en part for eksempel beviser sin uskyld eller arverett ved å gjennomgå en risikofylt eller potensielt dødbringende prøve, under den antatte forutsetning at en guddom bistår.
«Gudsdom» er en oversettelse av det mellomlatinske iudicium dei eller iudicium divinum, som ble overtatt i europeiske folkespråk under innflytelse av ordformer som det gammelhøytyske ordel, det gammelengelske ordāl og det mellomlavtyske godis ordil.
Mest kjent er «vannprøven» og jernbyrd som Inga fra Varteig gjennomgikk. Harald Gille gikk over ni glødende plogjern for å bevise at han talte sant når han hevdet å være sønn av Magnus Berrføtt.En annen gudsdom var «kjelfang» (av tysk Kesselfang) der den anklagede med blottet arm skulle ta opp en ring eller stein fra en kjel fylt med kokende vann.Ordet ordal benyttes som synonym for «gudsdom». Systemet ble bekjempet av kirken; i 1215 forbød Fjerde Laterankonsil i kan. 18 all prestelig medvirkning i rettsærender der det var gjort bruk av ordalia i rettspleien.


== Referanser ==


== Litteratur ==
Bartlett, Robert (1986). Trial by Fire and Water: The Medieval Judicial Ordeal. Oxford: Clarendon Press. ISBN 9780198219736. OCLC 570398111. 
Glitsch, Heinrich (1913). Mittelalterliche Gottesurteile. Leipzig: R. Voigtländer. OCLC 10741467. 
Kadri, Sadakat (2005). The Trial: A History from Socrates to O.J. Simpson. New York: Random House. ISBN 9780375505508. OCLC 624723889. 
Kaegi, Adolf (1887). Alter und Herkunft des germanischen Gottesurteils. Zurich: s.n. OCLC 82221961. 
Lea, Henry C. (1866). Superstition and Force. Philadelphia: Collins, Printer. OCLC 18128359. 
Miller, William Ian (1988). «Ordeal in Iceland». Scandinavian Studies. 60 (2): 189–218. JSTOR 40918943. 
Pilarczyk, Ian C. (1996). «Between a Rock and a Hot Place: Issues of Subjectivity and Rationality in the Medieval Ordeal by Hot Iron» (PDF). Anglo-America Law Review. 25: 87–112. 


== Se også ==
Jernbyrd
Vidar Berg

Vidar Berg (født 11. april 1979) er en norsk trommeslager, født og oppvokst i Beitstad. 
Utdannet faglærer ved musikkonservatoriet i Agder (2005) og har jobbet som trommelærer, blant annet ved Inderøy vgs. (2007-2013)
-Berg spilte (bass) i poprock-bandet Crescent Moon, og medvirket på platen Beamstream. (1999) -Ble medlem i Folk metal-bandet Lumsk i 2005 og medvirket på platen
Det Vilde Kor. (2007) -Spilte trommer i pop-bandet Farmland og medvirket på platen Fortune is a fickle one. (2008) -Medvirket som musiker, produsent og låtskriver på dobbeltalbumet Bakgårdsjul med Stine Mari Langstrand. (2010) -Spiller trommer på platen Dicipline of Desire (2013) av bandet Inner Inertia.
Var medlem og skrev låter for i blues-bandet Rakewood i 2014 - 2015. -Ble medlem i Folkrock-bandet Blodsmak i 2017.
Jostein Eikeland

Jostein Eikeland (født 29. februar 1968) er en norsk forretningsmann.
Eikeland er mest kjent for å ha etablert IT-selskapet TeleComputing i 1997. Selskapet ble notert på Oslo Børs i 2000, og innledet også satsing i USA. Aksjekursen ble hauset opp sammen med andre IT-selskaper i den såkalte Dot com-boblen, og Eikeland spekulerte selv i at aksjekursen skulle stige kraftig. I løpet av noen måneder i begynnelsen av 2001 falt aksjekursen med 90 %. Eikelands personlige aksjespekulasjoner i TeleComputing påførte ham store tap, og han trakk seg ut av selskapet senere samme år.I 2002 startet Eikeland opp selskapet Tonsberg Magnesium Group International (TMGI) som skulle produsere deler til bilindustrien, dette var en videreføring av industribedriften Tønsberg Presstøperi. Det ble etablert egen fabrikk i Mexico med over 100 ansatte, men virksomheten ble slått konkurs i 2008. Oslo Kemnerkontor hadde da et skattekrav mot Eikeland på 117 millioner kroner, men Eikeland hadde emigrert fra Norge og har siden bodd i Sveits og USA hvor kemneren ikke har hatt anledning til å kreve inn pengene. Eikeland har bestridt skattekravet.Eikelands siste store satsing var selskapet Alevo som skulle levere revolusjonerende batteriteknologi. Selskapet hentet inn milliardbeløp fra et større antall investorer, blant disse var den russiske milliardæren Dimitrij Rybolovlev som gikk inn med over en milliard kroner. Det ble etablert en fabrikk i Concord i Nord-Carolina med 290 ansatte, og på et tidspunkt var selskapet verdsatt til 13 milliarder kroner. I 2017 var det ikke penger igjen i selskapet og det ble søkt om konkursbeskyttelse i USA.


== Referanser ==
Politikkåret 1571

Politikkåret 1571 er en oversikt over hendelser, valg, fødte og avdøde personer med tilknytning til politikk i 1571.


== Hendelser ==


== Fødsler ==
ca. 1571: 27. januar – Abbas I av Persia, sjah av Persia, (født ca. 1629)


== Dødsfall ==
7. oktober – Dorothea av Sachsen-Lauenburg, dansk-norsk dronning (født 1511)
Yūka Ueno

Yūka Ueno (上野 優佳 Ueno Yūka; født 28. november 2001 i Ōita) er en japansk fekter, som konkurrerer i florett. Hun vant fekting under Sommer-OL 2018 for ungdom.


== Idrettskarriere ==


=== 2016 - 2017 ===
Ueno deltok i Junior-VM i fekting 2016, der hun kom på 39.-plass i florett i kadettklassen (U17). I Junior-VM i fekting 2017 kom hun på femteplass i U17-klassen.


=== 2018 ===
Hun vant florett under Juniorasiamesterskapet i fekting 2018, og i april vant hun både U17-klassen og U20-klassen under Junior-VM i fekting 2018. I VM i fekting 2018 kom hun på 25.-plass individuelt, og Japan kom på femteplass i lagkonkurransen.I Sommer-OL for ungdom 2018 vant hun florett, etter at hun slo Martina Favaretto 15-12 i finalen.Under Sommer-OL 2020 i Tokyo som ble arrangert i 2021 ble hun utslått i kvartfinalen i den individuelle konkurransen.


== Referanser ==


== Eksterne lenker ==
(en) Yuka Ueno – Olympedia 
(en) Yuka Ueno – FIE 
(en) Yuka Ueno – TheSports.org 
Buenos Aires 2018 - Yuka Ueno Arkivert 9. oktober 2018 hos Wayback Machine.
Politikkåret 1771

Politikkåret 1771 er en oversikt over hendelser, valg, fødte og avdøde personer med tilknytning til politikk i 1771.


== Hendelser ==
12. februar – Gustav III blir konge av Sverige etter at hans far «spiste seg til døde».
Det blir hungersnød i Sverige, som fører til at potetavlingene øker.


== Fødsler ==
3. januar – Elisa Bonaparte, storhertuginne av Toscana, søster av Napoléon Bonaparte (død 1820)
26. februar – Thomas Morris, amerikansk politiker, kongressmedlem 1801–1803 (død 1849)
11. mai – Laskarina Bouboulina, gresk nasjonalheltinne (død 1825)
14. mai – Robert Owen, britisk industrieier og samfunnsreformator (død 1858)
30. mai – Ole Olsen Amundrød, norsk bonde og eidsvollsmann (død 1835)
5. juni – Ernst August I av Hannover, konge av Hannover og hertug av Braunschweig-Lüneburg (død 1851)
7. juli – prinsesse Louise Augusta av Danmark (død 1843)
16. august – Jonathan Roberts, amerikansk politiker, senator 1814–1821 (død 1854)
28. august – Jeremiah B. Howell, amerikansk politiker (demokrat-republikaner), senator 1811–1817 (død 1822)
5. september – Karl av Østerrike-Teschen, østerriksk general, statsmann (død 1847)
23. september – Kōkaku, keiser av Japan (død 1840)
6. oktober – Jeremiah Morrow, amerikansk politiker (død 1852)
9. oktober – Fredrik Vilhelm, hertug av Braunschweig-Wolfenbüttel (død 1815)


== Dødsfall ==
5. januar – John Russell, 4. hertug av Bedford, britisk statsmann (født 1710)
12. februar – Adolf Fredrik av Sverige, svensk konge (født 1710)
27. mai – Anthony Ashley Cooper, 4. jarl av Shaftesbury, engelsk adelig som var med på å grunnlegge kolonien Georgia (født 1711)
8. juni – George Montagu-Dunk, 2. jarl av Halifax, engelsk statsmann (født 1716)
21. november – Joaquín de Montserrat, marqués de Cruillas, spansk general og visekonge av Ny-Spania (født 1700)
		
		


== Referanser ==
Martina Favaretto (fekter)

Martina Favaretto (født 15. november 2001) er en italiensk fekter, som konkurrerer i florett. Hun fikk sølv i fekting under Sommer-OL 2018 for ungdom.


== Idrettskarriere ==


=== 2017 ===
Favaretto deltok i Junior-EM i fekting 2017, og fikk der sølv i kadettklassen (U17) individuelt, bak Marta Ricci fra Italia. Italia vant her lagkonkurransen. Hun deltok også i Junior-VM i fekting 2017, der hun kom på sjetteplass.


=== 2018 ===
Hun vant florett i juniorklassen (U20) under Junior-EM i fekting 2018, etter at hun slo Leonie Ebert fra Tyskland i finalen, og Italia kom på andreplass i lagkonkurransen. I kadettklassen (U17) fikk hun bronse individuelt, og Italia vant der lagkonkurransen. I april fikk hun sølv i juniorklassen under Junior-VM i fekting 2018, og bronse i kadettklassen.I Sommer-OL for ungdom 2018 fikk hun sølv i florett, etter at hun tapte 12-15 for Yuka Ueno i finalen. Hun deltok også på det sammensatte laget Europa 1 som vant mix-lagkonkurransen.


== Referanser ==


== Eksterne lenker ==
(en) Martina Favaretto – Olympedia 
(en) Martina Favaretto – FIE 
(en) Martina Favaretto – TheSports.org 
Buenos Aires 2018 - Martina Favaretto Arkivert 9. oktober 2018 hos Wayback Machine.
Martina Favaretto

Martina Favaretto er navnet til flere personer:

Martina Favaretto (fekter), junioreuropamester i kårde (f. 2001)
Martina Favaretto (friidrettsutøver), sølvvinner på 4x100 meter under U23-EM i 2015 (f. 1995)
Martina Favaretto (friidrettsutøver)

Må ikke forveksles med fekteren Martina FavarettoMartina Favaretto (født 31. januar 1995 i Mestre) er en italiensk friidrettsutøver, som representerer klubben G.A. Aristide Coin Venezia 1949. Hun fikk sølv på 4 x 100 meter stafett under U23-EM i friidrett 2015, og ble italiensk juniormester på 60 meter innendørs i 2014. 


== Idrettskarriere ==
Favaretto fikk bronse på 60 meter under det italienske U18-mesterskapet innendørs i 2011, og hun kom på sjuendeplass på 100 meter i det italienske U18-mesterskapet utendørs. Hun fikk bronse på 60 meter også under det italienske U18-mesterskapet innendørs i 2012, og kom på sjuendeplass i det italienske U18-mesterskapet utendørs.Under det italienske juniormesterskapet innendørs i 2013 kom hun på åttendeplass på 60 meter. Hun deltok i det italienske juniormesterskapet utendørs i juni, og kom der på femteplass på 100 meter. I 2014 ble hun italiensk juniormester på 60 meter innendørs i Ancona, der hun løp på 7,66 i finalen. Hun deltok også i det italienske mesterskapet innendørs for seniorer, og kom der på åttendeplass på 60 meter. I mars deltok hun i en innendørs juniorlandskamp mellom Italia, Tyskland og Frankrike, og kom der på femteplass på 60 meter. Hun kom på femteplass på 100 meter under det italienske juniormesterskapet utendørs.I 2015 kom hun på femteplass på 60 meter under det italienske U23-mesterskapet innendørs. I det italienske U23-mesterskapet utendørs satte hun ny personlig rekord på 100 og 200 meter, med hhv. 11,79 sekunder og 24,19 sekunder, og kom med det på fjerdeplass på 100 meter og sjuendeplass på 200 meter. Hun ble tatt ut til å delta i U23-EM i friidrett 2015 i Tallinn, og fikk der sølv på 4 x 100 meter stafett. Individuelt deltok hun også på 100 meter, men ble slått ut i forsøksheatet. Hun deltok på 100 og 200 meter i det italienske mesterskapet utendørs, men ble også der slått ut i forsøksheatet på begge distansene. Hun konkurrerte mindre i 2016, men vant 100 meter i tre mindre stevner; Meeting Melinda, Memorial Guido Maccan og Triveneto Meeting.Hun fikk sølv på 60 meter under det italienske U23-mesterskapet innendørs i 2017, og kom på åttendeplass på denne distansen under det italienske seniormesterskapet innendørs. I det italienske U23-mesterskapet utendørs ble hun slått ut i forsøksheatet på 100 meter. I det italienske mesterskapet innendørs i 2018 ble hun slått ut i forsøksheatet på 60 meter.


== Referanser ==


== Eksterne lenker ==
(en) Martina Favaretto – World Athletics 
(it) Martina Favaretto – FIDAL
Fekting under Sommer-OL for ungdom 2018

Fekting under Sommer-OL for ungdom 2018 blir arrangert fra 7. til 10. oktober 2018, i Parque Polideportivo Roca i Buenos Aires i Argentina. 


=== Øvelser ===


== Kilder ==
Resultater Arkivert 9. oktober 2018 hos Wayback Machine.


== Eksterne lenker ==
Buenos Aires 2018 - Fencing Arkivert 9. oktober 2018 hos Wayback Machine.
Glomibidion

Glomibidion er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, slank, blank, gulbrun trebukk med to par gule flekker på dekkvingene. Antennene er tynne og noe lengre enn kroppen, det tredje leddet kraftig spoleformet fortykket. Pronotum er mye lengre enn bredt, sylindrisk. Dekkvingene er jevnbrede og ender i en liten tann, svært blanke med spredte, korte hår. Beina er middels lange med litt fortykkede lår.


== Utbredelse ==
Arten er utbredt i Brasil (Mato Grosso).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ibidionini J. Thomson, 1860
Understammen Ibidionina J. Thomson 1860
Slekten Glomibidion Napp & Martins, 1985
Glomibidion tumidum Napp & Martins, 1985


== Kilder ==
Liste over slektene
Katalog med utbredelsesdata Arkivert 2. oktober 2018 hos Wayback Machine.


== Eksterne lenker ==
Bildegalleri Arkivert 11. april 2016 hos Wayback Machine.
(en) Glomibidion i Encyclopedia of Life 
(en) Glomibidion i Global Biodiversity Information Facility 
Glomibidion – detaljert informasjon på Wikispecies
Enol

Enol, eller mer formelt, alkenol, er en type reaktiv struktur eller intermediat i organisk kjemi som er representert som et alken (olefin) med en hydroksylgruppe festet til den ene enden av alkenets dobbeltbindingen. Begrepet enol og alkenol er teleskopord som kommer fra "-ene"/"alken" og "-ol" - suffiks som indikerer hydroksylgrupper av alkohol. Generasjon av enoler innebærer ofte fjerning av et hydrogen ved siden av (α-) til karbonylgruppen—det vil si, deprotonering (fjerning som et proton, H+ ). Når dette protonet ikke er returnert på slutten av trinnvis prosess, og resultatet er et anion betegnet som et enolat.


== Keto-enol tautomerisering ==
Tautomerisering av keto-enol formen kan bli både syre og base katalysert.


=== Syrekatalysert ===

Ved sure forhold vil reaksjonen skje ved å protonere karbonylloksigenet og dette vil gi ett intermediat kation som mister ett H+ fra α-karbonet og gir et nøytralt enol. Denne måten å miste ett hydrogen er lik mekanistisk sett til en E1-reaksjon når α-karbonkationet mister et hydrogen for å danne et alken.


=== Basekatalysert ===

Basekatalysert enoldannelse skjer fordi nærvær av en karbonyllgruppe fører til at hydrogenene på α-karbonet blir svakt sure. Dermed kan karbonyllforbindelser fungere som en syre og donere ett av sine α-hydrogener til en tilstrekkelig sterk base. Resultatet er et resonansstabilisert anion, et enolation, som videre er protonert for å gi en nøytral forbindelse.


== Referanser ==
Cephaloplon

Cephaloplon er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, slank, matt lysbrun trebukk, dekkvingene med et par lyse skråbånd. Antennene er lengre enn kroppen, froholdsvis kraftige, det tredje leddet noe oppsvulmet. Pronotum er mye lengre enn bredt, sylindrisk. Dekkvingene er jevnbrede og ender i en kraftig tann, beina middels lange med noe klubbeformede lår.


== Utbredelse ==
Arten er kjent fra Venezuela og Trinidad og Tobago.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ibidionini J. Thomson, 1860
Understammen Compsina Martins, 1970
Slekten Cephaloplon Martins & Napp, 1986
Cephaloplon pedunculatum Martins & Napp, 1986


== Kilder ==
Liste over slektene
Katalog med utbredelsesdata Arkivert 2. oktober 2018 hos Wayback Machine.
Bildegalleri Arkivert 11. april 2016 hos Wayback Machine.


== Eksterne lenker ==
(en) Cephaloplon i Encyclopedia of Life 
(en) Cephaloplon i Global Biodiversity Information Facility 
Cephaloplon – detaljert informasjon på Wikispecies 
(en) Cephaloplon – kategori av bilder, video eller lyd på Commons
Kunaibidion

Kunaibidion er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Nokså små, slanke, blankt brune til brunsvarte trebukker, dekkvingene med et eller to lyse tverrbånd. Antennene er lengre enn kroppen, forholdsvis tynne. Pronotum er mye lengre enn bredt, ujevnt sylindrisk. Dekkvingene er jevnbrede, avrundet i spissen, beina middels lange med sterkt klubbeformede lår.


== Utbredelse ==
Artene er kjent fra Panama og Fransk Guyana.


== Systematisk inndeling ==
Slektsnavnet er åpenbart dannet fra navnet på folkegruppen kuna i Panama.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ibidionini J. Thomson, 1860
Understammen Compsina Martins, 1970
Slekten Kunaibidion Giesbert, 1998
Kunaibidion giesberti Martins & Galileo, 2014
Kunaibidion panamensis Giesbert, 1998


== Kilder ==
Liste over slektene
Katalog med utbredelsesdata Arkivert 2. oktober 2018 hos Wayback Machine.
Bildegalleri Arkivert 11. april 2016 hos Wayback Machine.


== Eksterne lenker ==
(en) Kunaibidion i Encyclopedia of Life 
(en) Kunaibidion i Global Biodiversity Information Facility 
(en) Kunaibidion hos NCBI 
Kunaibidion – detaljert informasjon på Wikispecies 
(en) Kunaibidion – kategori av bilder, video eller lyd på Commons
Davide Di Veroli

Davide di Veroli (født 18. august 2001) er en italiensk fekter, som konkurrerer i kårde. Han vant fekting under Sommer-OL 2018 for ungdom, og ble U17-verdensmester i kårde i 2017 og 2018. 


== Idrettskarriere ==


=== 2017 ===
Di Veroli deltok i Junior-EM i fekting 2017, og fikk der gull i kadettklassen (U17) individuelt. Han deltok også i Junior-VM i fekting 2017, der han vant kadettklassen.


=== 2018 ===
Han vant kårde i juniorklassen (U20) under Junior-EM i fekting 2018, etter at han slo Dmitriy Shvelidze fra Russland i finalen, og Italia kom på andreplass i lagkonkurransen. I kadettklassen (U17) fikk han også gull individuelt, og Italia vant der lagkonkurransen. I april vant han gull i kadettklassen under Junior-VM i fekting 2018, og han fikk sølv i juniorklassen etter finaletap for Luidgi Midelton fra Frankrike.I Sommer-OL for ungdom 2018 vant han kårde individuelt, etter at han slo Paul Veltrup 11-4 i finalen. Han deltok også på det sammensatte laget Europa 1 som vant mix-lagkonkurransen.


== Referanser ==


== Eksterne lenker ==
(en) Davide di Veroli – Olympedia 
Profil hos FIE
Buenos Aires 2018 - Davide di Veroli Arkivert 9. oktober 2018 hos Wayback Machine.
The-Sports.org - Davide di Veroli